พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลนครสวรรค์ตก อำเภอเมืองนครสวรรค์ จังหวัดนครสวรรค์ ให้แก่มูลนิธิปากน้ำโพประชานุเคราะห์ พ.ศ. 2510
ประกาศวันที่ 1967-12-19

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลนครสวรรค์ตก อำเภอเมืองนครสวรรค์ จังหวัดนครสวรรค์ ให้แก่มูลนิธิปากน้ำโพประชานุเคราะห์ พ.ศ. ๒๕๑๐
content: ภูมิพลอดุลยเดช ป.ร. ให้ไว้ ณ วันที่ ๒ พฤศจิกายน พ.ศ. ๒๕๑๐ เป็นปีที่ ๒๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลนครสวรรค์ตก อำเภอเมืองนครสวรรค์ จังหวัดนครสวรรค์ เพื่อแลกเปลี่ยนกับที่ดินของมูลนิธิปากน้ำโพประชานุเคราะห์ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลนครสวรรค์ตก อำเภอเมืองนครสวรรค์ จังหวัดนครสวรรค์ ให้แก่มูลนิธิปากน้ำโพประชานุเคราะห์ พ.ศ. ๒๕๑๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลนครสวรรค์ตก อำเภอเมืองนครสวรรค์ จังหวัดนครสวรรค์ เนื้อที่ ๓๔ ไร่ ๗๙/๑๐ ตารางวา ภายในแนวเขตตามแผนที่ท้ายพระราชบัญญัตินี้ ให้แก่มูลนิธิปากน้ำโพประชานุเคราะห์
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โรงพยาบาลนครสวรรค์ในสังกัดกรมการแพทย์มีโครงการจะสร้างโรงเรียนพยาบาลผดุงครรภ์และอนามัยเพิ่มเติมและขยายพื้นที่ออกไปในที่ดินของมูลนิธิปากน้ำโพประชานุเคราะห์
content: ซึ่งอยู่ติดต่อกับที่ดินของโรงพยาบาลนครสวรรค์ทางราชการจึงตกลงแลกเปลี่ยนกับที่ดินบางส่วนซึ่งเป็นสาธารณสมบัติของแผ่นดินที่ได้หวงห้ามไว้ เมื่อ พ.ศ. ๒๔๗๒ เนื้อที่ ๓๔ ไร่ ๗๙/๑๐ ตารางวา กับที่ดินของมูลนิธิปากน้ำโพประชานุเคราะห์ เนื้อที่ ๗ ไร่ ๓ งาน ๒๖๖/๑๐ ตารางวา
content: และมีสิ่งปลูกสร้างซึ่งพร้อมที่จะใช้เป็นโรงเรียนพยาบาลผดุงครรภ์และอนามัยได้ทันที โดยไม่ต้องใช้งบประมาณปรับปรุงอีกประการใด ทั้งที่ดินและสิ่งปลูกสร้างของมูลนิธิปากน้ำโพประชานุเคราะห์ก็มีราคาสูงกว่าราคาที่ดินของทางราชการที่จะแลกเปลี่ยนกันนี้ จึงสมควรตราพระราชบัญญัตินี้ขึ้น